Nederlandse premier wen verkiesing | Die Vryburger
Nederlandse premier wen verkiesing
Met nog 'n aansienlike deel van die stemme wat getel moet word, het dit reeds duidelik geword dat die Nederlandse premier die verkiesing met 'n vergrote meerderheid gaan wen.
Die aanduiding is dat Eerste Minister Mark Rutte die meeste setels in die parlement sal kry, en dat hy sy vierde termyn as premier binnegaan.
Die premier het in die vorige verkiesing gesukkel om ooreenkomste te bereik met ander partye sodat 'n regering saamgestel kon word, maar alles dui daarop dat hy hierdie keer veel beter gevaar het.
Die Nederlandse politiek is egter so verdeeld dat die groot aantal politieke partye wat deelneem aan die verkiesing, dit onmoontlik maak vir enige party om 'n volstrekte meerderheid uit die 150 setels in die Laerhuis kan verower.
Rutte se party sal blykbaar net 36 setels verower, maar dit sal glo 'n mandaat wees om 'n regering saam te stel.
Die party met die tweede meeste setels, het 27 verower, en die nasionalistiese Geert Wilders het minder setels en was vroeër die grootste opposisieparty, maar het nou die derde meeste setels.